Vuonna 1929 Schultz siirtyi Viipurin kaupunginarkkitehdin apulaiseksi ja vuonna 1931 hänestä tuli kaupungin ensimmäinen rakennustarkastaja, joka hoiti virkaa ensin ylimääräisenä ja vuodesta 1939 vakinaisena. Hän oli myös kaupungin julkisivulautakunnan sihteeri. Rakennustarkastajana Schultz ei suunnitellut Viipuriin juuri rakennuksia, poikkeuksena kuitenkin Revonhännän alueelle 1929 kivestä rakennettu bensiiniasema. Talvisota keskeytti Schultzin työt Viipurissa ja hän palasi Helsinkiin, osallistuen myös muun muassa sotavahinkojen arviointiin Hangossa.